Exqrch/javanese-Komodo-pixelgpt huggingface dataset:
(AFP) 28-Demonstran anti-pamaréntah patroli ing kawasan Papan Anggegana Don Muang, Bangkok, Thailand, ésuk-ésuk, sawisé ana kabar yèn panggonan mau bakal diresiki déning patugas keamanan
26-Sawetara teroris wiwit nganakaké pambedhil, panjeblugan granat, lan panyanderaan ing sawatara panggonan ing kutha Mumbai, India
(BBC) 25-Warga Grunlan milih supaya olèh otonomi kang luwih gedhé saka Dhénemarken liwat referendum
(Radio Nederland) 20-Panliti Niu Selan lan Australia nemu spésies anyar pinguin, pinguin Waitaha, kang urip ing Niu Selan nganti cures 500 taun kapungkur
(Reuters) 17 2008-Lindhu kakuwatan 7,5 SR kadadéan jam 00:02:32 WIB ésuk umun-umun ing pasisir Minahasa, Sulawesi Lor
Péhak kang duwé wewenang wis mbatalaké pèngetan tsunami kang sadurungé wis digiyaraké
(BBC) 15-KTT Pamimpin G-20 bab Pasar Kauangan lan Ékonomi Donya diwiwiti ing Washington, DC, Amérikah Sarékat kanggo ngrembug krisis ékonomi global
(guardian.co.uk) 13-5 tiwas lan 10 ilang ing Cianjur, Jawa Kulon awit saka anané kacilakan lemah longsor
(detikNews) 13-Kacilakan kapal silem Ruslan K-152 Nerpa niwasaké 20 wong
9-Trio kapidhana pati Bom Bali 2002, Amrozi, Mukhlas, lan Imam Samudera dièksekusi jam 00.15 WIB ing Nusakambangan, Cilacap, Jawa Tengah
7-Johnson Toribiong kapilih minangka Présidhèn Palau sajeroning Pilihan umum Présidhèn Palau 2008
6-Pamaréntah Indonésia mbiwara bakal ngudhunaké rega BBM jinis premium dadi Rp 5.500,00/L wiwit tanggal 1 Dhésèmber 2008 kang bakal teka
4-Barack Obama menangaké pamilu présidèn AS minangka wong ireng kapisan
2-Pejabat Présidhèn Zambia, Rupiah Banda, menang Pilihan umum Présidhèn lan kapilih dadi présidhèn definitif.
Krisis ékonomi Krisis ékonomi iku sajeroning èlmu ékonomi wujud istilah lawas miturut téyori siklus bisnis, tegesé owah-owahan sing rikat tumuju résèsi
Minangka conto krisis ékonomi 1994 ing Meksiko, krisis ékonomi Argentina (1999-2002), krisis ékonomi Amérika Kidul 2002, krisis ékonomi Kamerun
Déné krisis finansial bisa wujud krisis perbankan utawa krisis monetèr.
Krisis ékonomi global 2008 Krisis ékonomi global taun 2008, disurung déning sawatara indikator mudhuné ékonomi sadonya
Iki kalebu mundhaké rega lenga patra wiwit taun 2003, sing ngakibataké krisis rega pangan taun 2007–2008 lan inflasi global; krisis krèdit Supprime sing ngakibataké bangkruté bank invèstasi gedhé lan bank komersial; ngrembakané pengangguran; lan kamungkinan resesi global
Rega komoditas sing dhuwur
Dékade 2000-an nuduhaké booming komoditas, saéngga rega-rega komoditas primèr munggah manèh sawisé resesi komoditas taun 1980-2000
Nanging ing taun 2008, rega-rega komoditas, mligi lenga lan pakan, mundhak dhuwur banget saéngga njalari karusakan ékonomi, nuwuhaké stagflasi lan minangka karugian saka globalisasi
Ing sasi Januari 2008, kanggo kang sapisanan rega lenga patra ngliwati $100 per barrel
Sasi Juli rega lenga patra wis ngancik $147 per barrel sanadyan banjur mudhun manèh sawisé iku
Krisis lenga lan pangan dirembug ing patemon G8 angka 34 ing sasi Juli
Ing paro pungkasan taun 2008, rega-rega komoditas anjlog amarga ngadhepi anjlogé kabutuhan ("demand") awit saka anané resèsi
Ing tengahan sasi Oktober 2008, "Baltic Dry Index", sawijining ukuran isi pangapalan, mudhun 50% sajeroning saminggu, amarga ketaté krèdit agawé para èksportir ngéntukaké "letter of credit"
ILO ("International Labour Organization") ngramalaké sethithiké 20 yuta kasempatan kerja bakal ilang ing pungkasan taun 2009 akibat krisis - mligi ing sèktor "konstruksi, real estat, jasa kauangan, lan otomotif" - bakal nuwuhaké angka pangangguran ing donya ing sakdhuwuring 200 yuta
Ing tanggal 3 November, 2008, komisi Uni Éropah ing Brussels ngramalaké yèn taun 2009 mung bakal tuwuh sithik banget ya iku 0.1% BIP, kanggo nagara-nagara zone Éropah (Prancis, Jerman, Italia, lll.)
Uga diprédhiksi angka négatif tumrap Inggris (-1.0% !), Irlandia, Spanyol, lan nagara-nagara Uni ropah liyané
Telung dina sawisé iku, IMF ing Washington, D.C., ngramalaké taun 2009 bakal mudhun saindhenging donya, -0.3%,
Èksperimèn Hershey-Chase Èksperimèn Hershey-Chase iku wujud sèri èksperimèn sing diayahi ing taun 1952 déning Alfred Hershey lan Martha Chase, nuduhaké yèn DNA iku material genetika, sing pisanan dituduhaké ing taun 1944 déning Èksperimèn Avery-MacLeod-McCarty
Sawetara DNA wis dimangertèni kanthi cetha déning para biologis wiwit taun 1869, wektu iku akèh-akèhé ngira yèn protéin sing gawa informasi kanggo sipat sing diwarisaké
Hershey lan Chase nganakaké èksperimèné ing "T2 phage", sawijining virus sing strukturé saiki bisa dideleng nganggo mikroskop èlèktron
"Phage" iki dumadi saka mung siji "shell" protéin, isi material genetikané
"Phage" nulari ("infects") bakteri kanthi cara nèmpèl ing mèmbran njaba lan nyuntikaké material genetikané, njalari mesin genetika bakteri mrodhuksi virus luwih akèh, nyisakaké kulité ("shell") sing kothong nèmpèl ing bakteri
Sajeroning èksperimèn sing pisanan, para paneliti iki mènèhi label marang DNA saka "phages" nganggo Phosphorus-32 radioaktif (èlemèn phosphor ana ing DNA nanging ora ana siji-sijia ing 20 asem amino saka ngendi protéin mau digawé)
Èksperimèn ngidinaké "phages" nulari E
coli, banjur kulit protéin dijupuk saka sèl sing wis ditulari nganggo blèndher lan piranti centrifuge
Pungkasané tinemu yèn panjejak radioaktif ("radioactive tracer") bisa katon mung ing sèl bakteri lan ora ing kulit protéin
Ing èksperimèn kapindho, para paneliti mau maringi label marang "phages" nganggo Sulfur-35 radioaktif (Sulfur utawa welirang ana sajeroning asem amino Cysteine lan Methionine, nanging ora ana ing DNA)
Sawisé pamisahan, panjejak radioaktif ("radioactive tracer") tinemu ing kulit protéin, nanging ora tinemu ing bakteri sing wis ditulari, nuduhaké yèn material genetika sing nulari bakteri iku DNA
Hershey nampa bebungah Nobel Fisiologi utawa Obat-obatan ing taun 1969 kanggo panemuané ing babagan "struktur genetika virus.”
Cingkarabala Cingkarabala iku sebutan kanggo raseksa kembar "Upatabala" lan "Balaupata"
Buta loro iki kang jaga gapura Suralaya kang sok diarani "Sela Matangkeb"
Upatabala lan Balaupata diwènèhi kawenangan nulak utawa nrima sapa waé kang arep lumebu wewengkon Suralaya
Cingkarabala iki putra raja jin Prabu Patanam ing Dahulagiri
Cingkarabala olèh kalungguhan ing kadhéwatan amarga kagawa déning sadulur tuwané Nandini kang dadi titihan Bathara Guru lan manggon ing Kahyangan Suralaya.
Dhadhungawuk Dhadhungawuk iku salah sawijining prejurit Batari Durga ing alas Krendhayana
Tugasé angon kebo (Andhanu) cacah 40
Kebo-kebo iki kulité ireng, sikil putih (pancal panggung)
dhèwèké mesthi angon kebo kanthi ekhlase ati ning alas Krendawahana
Kebo-kebo iku naté disilih Pandhawa kanggo lamarané Arjuna marang Sumbadra.
Dananjaya Dananjaya iku adhiné Prabu Yudhistira, raja jin ing nagara (alas) Mretani
Dananjaya manggon ing kesatrian Madukara
Beberangan kalawan kangmasé, Dananjaya nduwé pusaka jala sutra awujud emas
Dananjaya iku banjur kalah déning Arjuna ing lakon Babad Alas Mretani
Wiwit prastawa iku, Dananjaya manjing ing ragané Arjuna lan jeneng Dananjaya dadi salah sawijining dasanama Arjuna lan uga marisi kesatrian Madukara.
Jatibarang Lor, Jatibarang, Brebes Jatibarang Lor iku désa ing kacamatan Jatibarang, Brebes, Jawa Tengah, Indonésia
Masarakat Jatibarang lumrahé nyekak jeneng Jatibarang Lor kanthi sebutan "Jalor"
Masjid sing misuwur ing Jatibarang Lor yaiku Masjid Al-Ittihad Jatibarang
Kantor Désa Jatibarang Lor dumunung ing kordinat: Basa
Basa sing dipigunakaké déning masarakat Jatibarang lor yaiku basa Jawa ngoko lan Krama
Angkudan kali Angkudan Kali lan Tlaga iku wangun sistem angkudan barang lan penumpang
Sistem angkudan iki kalebu tuwa nanging isih dadi sistem angkudan utama ing wewengkon-wewengkon tinamtu sanadyan sistem transportasi liyané wis maju kaya ing wewengkon Éropah.
Kaamiran Arab Manunggal Kaamiran Arab Manunggal (dicekak KAM) iku nagara persatuan saka pitung kaamiran sing sugih lenga patra
Pitung kaamiran iki yaiku: Abu Dhabi, Ajman, Dubai, Fujairah, Ras al-Khaimah, Sharjah lan Umm al-Qaiwain
"Artikel utama: Sajarah Kaamiran Arab Manunggal" Sajarah
Nagara-praja (luwih kaloka minangka kaamiran) ing sadawaning pasisir pasisir Lempongan Pèrsi mènèhaké hak pertahanan lan urusan njaba marang Karajan Karajan Manunggal ing abad kasangalas
Ing taun 1971, enem saka praja-praja iki-Abu Dhabi, Ajman, Fujairah, Sharjah, Dubai, lan Umm al-Qaiwain-gabung kanggo ngadegaké Kaamiran Arab Manunggal
Taun 1972, Ras al-Khaimah mèlu gabung
"Artikel utama: Pulitik Kaamiran Arab Manunggal" Pulitik
Majelis Agung dumadi saka pamaréntah-pamaréntah pitung praja
Jabatan Présidhèn lan Wakil Présidhèn dilantik déning Majelis Agung saben limang taun
Majelis Agung uga nglantik barisan kabinèt, sawatara iku Majelis Federasi Kabangsan sing duwé anggota 40 wong saka kapitu praja nliti lan ngrembug undhang-undhang sing dianut
Ana siji sistem mahkamah pasekuton; kabèh praja kajaba Dubai lan Ras al-Khaimah wis mèlu sistem pasekuton iki; kabèh nagari duwé undhang-undhang sekular lan Islam kanggo kasus-kasus sipil, kajahatan, lan mahkamah tinggi
Sheikh Zayed bin Sultan Al Nahyan minangka Présidhèn kesatuan iki wiwit madegé nganti séda tkaping 2 November 2004
Anak lanangé, Khalifa bin Zayed Al Nahayan dilantik dadi présidhèn dina ésuké
"Artikel utama: Ékonomi Kaamiran Arab Manunggal" Ékonomi
Kasugihan Kaamiran Arab Manunggal asal saka kasil lenga patra yaiku 33% saka GDP nagara iku
Kaamiran Arab iku nagara pangasil lenga gedhé dhéwé katelu ing kawasan lempongan sawisé Arab Saudi lan Iran
Wiwit 1973, Kaamiran Arab Manunggal wis ngalami owah-owahan saka nagara cilik sing dumunung ing sagara wedhi dadi nagara modhèren kanthi taraf kauripan sing dhuwur
"Artikel utama: Kaamiran ing Kaamiran Arab Manunggal" Wewengkon
Kaamiran Arab dumadi saka 7 praja: "Artikel utama: Géografi Kaamiran Arab Manunggal" Géografi
Kaamiran Arab Manunggal dumunung ing kidul kulon Asia lan diubengi Lempongan Oman lan Lempongan Pèrsi antarané Oman lan Arab Saudi
Nagara iki dumadi saka dataran siyang garing lan sagara wedhi sing jembar kanthi gunung-gunung ing sisih wétan
Dunungé kang strategis ndadèkaké papan ampiran ekspor lan impor lenga donya
Perjanjèn tapelwates antara Kaamiran Arab Manunggal lan Arab Saudi ing taun 1974 lan 1977 ora naté disebaraké marang umum
Amarga saka iku tapel wates sing persis mung diweruhi déning pamaréntah kaloro nagara mau
"Artikel utama: Dhémografi Kaamiran Arab Manunggal" Dhémografi
Kaamiran Arab sing ndunungi 4 yuta jiwa lan 1,6 juta jiwa sing dudu warganagara-50% saka iku asal saka Asia Kidul
Masarakat pribumi akèh-akèhé asal saka katurunan Pèrsi
Tingkat tuwuhing sing ndunungi luwih sithik katimbang nagara-nagara tanggané
Mèh kabèh rakyat ing Kaamiran Arab Manunggal Muslim
Watara 80% sing ndunungi bisa maca lan nulis.
"Artikel utama: Budaya Kaamiran Arab Manunggal" Kabudayan
Kaamiran Arab Manunggal duwé gegayutan sing cukup kuwat karo masarakat Arab liya ing saindhenging donya
pamaréntah njaga unsur-unsur tradhisional sajeroning kasenian lan kebudayan liwat anané Yeyasan Kabudayan Abu Dhabi.
Sudoku Sudoku (数独, sūdoku), uga kaloka minangka Number Place utawa Nanpure, iku sajinis teka-teki logika
Angkahé kanggo ngisi angka-angka wiwit saka 1 nganti 9 ing sajeroning jaring-jaring 9×9 sing dumadi saka 9 kothak 3×3 tanpa ana angka sing padha ing larikan, kolom utawa kothak
Sepisanan kababr ing sawijining koran Prancis ing taun 1895 lan mbokmanawa kadayan déning matematikawan Switserlan Leonhard Euler, sing agawémisuwur "Latin square"
Versi modhèren dolanan iki diwiwiti ing Indianapolis taun 1979
Banjur dadi misuwur manèh ing Jepang taun 1986, nalika pangecapan Nikoli nemu teka-teki iki sing diripta déning Howard Garns
Jeneng ""Sudoku" iku cekakan basa Jepang saka "Suuji wa dokushin ni kagiru"" (数字は独身に限る, "Suuji wa dokushin ni kagiru"), tegesé "angka-angkané kudu tetep tunggal"
Sanadyan Sudoku kanthi 9 x 9 kothak sing kapérang dadi 3 x 3 blok minangka jinis sing paling umum, nanging sajatiné akèh jinis utawa varian liyané kaya ta 4x 4 sing kapérang dadi 2x2 blok, kothak 5x5 kanthi blok "pentomino" ya iku blok sing dumadi saka limang kothak singkagandhèng lan wanguné warna-warna)
Ana uga kothak 7x7 sing kapérang dadi blok-blok wolung kothak ("heptomino") Jinis liyané (sing luwih rumit) antarané kothak 16x16 kanthi isian angka/aksara 1 nganti F (angka hexadesimal)
Banjur ana manèh "Mini Sudoku" (6x6 kanthi 3x2 blok), "Killer Sudoku", "Hyper Sudoku", "Extreem Sudoku", "Diagonal Sudoku, "Squiffy", Sudoku Alfabet, "Su Moji", Sum Sudoku", "Cryptogram Sudoku", "Circular Sudoko", "Assembling Sudoku", "Pathfinder", "Kakuro" lan liya-liyané.
Gangsingan Gangsingan, gangsing, gasing, gasingan, kèkèhan, iku jeneng dolanan tradhisional kang migunakaké gasing utawa kèkèhan
Gangsing digawé saka pring utawa kayu
Ing tengah-tengahé ana bolongan cilik
Bolongan mau bakal muni seru yèn gangsing diputer mubeng
Ana rong jinis dolanan gangsing iki
Sing paling aman yaiku suwé-suwénan mubengutawa banter-banteran swarané
Yèn péngin luwih nantang yaiku diadu
Ing antarané gangsing mau diadu lan sapa kang gangsingé pecah utawa rusak, yaiku kang kalah
Gangsing kanggo diadu iki ora ana bolongané lan digawé saka kayu, bisa kayu mlandhing ("petai cina") utawa kayu liyané kang rada atos lan serat kayuné alus supaya ora gampang cuwil
Kanggo muter gangsing mau dibutuhaké tali, kang diarani uwet
Tali dililitaké wiwit saka endhas, gulu nganti pundhaké gasing
Sawisé iku gangsing asor diuncalaké mengarep kanthi ngegèt, patrapé kaya nguncalaké bal boling
Adu gangsing diarani banggalan
Carané, wiwitan para juru main ngubengake gasing bebarengan, kang mandheg dhisik puteran gasingé kalah banjur dadi asor, yaiku muter gangsing kanggo dibanggal
Gangsing utawa kèkèhan kang dianggo banggalan racaké ing sisih ngisor dipasangi paku kanggo ngrusak (yèn bisa malah mecahaké) kèkèhan kang dibanggal
Sajeroning dolanan banggalan, gangsing asor kang wis diubengaké mau banjur dibanggal utawa diantem saka ndhuwur nganggo gangsing pambanggal, tujuané supaya ubengan gasing asor bisa mandheg utawa gasingé cuwil utawa rusak
Yèn gangsing pambanggal luput (kabuk) ngenani gangsing asor, pambanggal dianggep kalah lan sabanjuré ganti dadi asor
Yèn pambanggalé kena lan gangsing asor mandeg luwih dhisik ubengané, pambanggal dianggep menang lan gangsing asor kudu ngubengaké gangsingé manèh kanggo dibanggal
Ana manèh dolanan liya kang saemper, kagawe saka kayu kang diarani "pathon"
Pathon iki kang ana ing laladan/basa liya diarani "gasing".
Boloh, Toroh, Grobogan Boloh iku sawijining desa sing ana ing Kecamatan Toroh, Kabupaten Grobogan, Provinsi Jawa Tengah, Indonesia
Tembung Boloh dhewe nduweni teges Ombo (lebar) lan Loh Jinawi (subur), mula Boloh mujudake dhaerah utawa lemah gedhe kang nduweni lemah kang subur
Mayoritas Desa Boloh iku Islam
Wilayah Desa Boloh kaperang dadi 6 (enem) dusun, yaiku: Réferènsi.
Plasaharja, Toroh, Grobogan Plasaharja iku désa ing Kacamatan Toroh, Kabupatèn Grobogan, Provinsi Jawa Tengah
Umbul Umbul iku sajinis dolanan tradhisional kanggo bocah cilik (lumrahé bocah lanang) kang migunakaké gambar
Pirantiné wujud "gambar", yaiu gambar-gambar kang dikethok-kethok pesagi, racaké gambar wayang
Gambar kang didol lumrahé isih lembaran amba isi kurang luwih 50 gambar
Banjur lembaran gedhé mau di guntingi dadi gambar cilik-cilik
Saben gambar ana nomeré, ya iku 1 nganti 50 kang dunungé ana ing pojok gambar
Sing jenengé "umbul" iku saben bocah setor sak lembar gambar, kang diarani gacu utawa gacuk
Sawisé diklumpukaké déning salah siji (bandar) gambar-gambar banjur diuncalaké mendhuwur bebarengan
Bareng wis tiba ing lemah endi gambar gacu kang tibané mlumah ( gambaré madhep mendhuwur), iku kang menang
Kabèh gambar kang tibané mengkurep bakal dadi duwèké kang menang
Yèn gambar kang mlumah punjul siji, umbul diterusaké manèh mligi kanggo gambar-gambar kang mlumah waé ( puteran kaloro) nganti mung ana siji gambar kang mlumah lan ya iku juru main kang dianggep menang
Nalika gambar-gambar diumbulaké mau para juru main banjur padha mbengokaké gacuné dhéwé-dhéwé
Sing gacuné gambar Janaka racaké mbengok karo nudingi gambar kang tiba ing lemah: " Janaka..janaka..dhéwééé..!! Jenengé waé dolanan, mesthi waé ana juru main kang jujur apa anané lan ana uga bocah kang julig ya iku kanthi ngrékadaya gacuné supaya bisa tiba mlumah
Carané ya iku gambar gacuné didengkèk-dengkèk dhisik sadurungé supaya rada mlengkung
Yèn konangan, bandar sadurungé ngumbulaké banjur meneng-meneng ndengkèk gambar kang rada mlengkung mau supaya bali normal
Kalamangsane yèn ana kang ora trima banjur dadi tukar utawa gelutan.
Kasti Kasti iku dolanan tradhisional kanggo bocah cilik mèmper karo dolanan utawa ulah raga bisbol (basa Inggris:"baseball")
Piranti kang diperlokaké wujud bal karèt kang gedhéné saukuran bal tènis nanging ora ana wuluné
Saliyané bal uga diperlokaké piranti wujud teken kang digawé saka kayu, padha karo "bat" ing ulah raga bisbol kang gunané kanggo namplèk bal
Ana manèh piranti kang diarani "hong", wujud telu cagak wesi apa kayu utawa pring minangka "base"-é
Hong sepisanan dipasang cedhak karo papan namplèk bal, déné hong kapindho lan katelu dipasang ing pojok kang dunungé adoh ing sisih kiwa lan tengen
Sawisé juru main namplek bal kang diuncalake déning kang pérangan nguncal saka tim kang wayahe jaga, déné kang namplek diwènèhi telung kesempatan kanggo namplek sampek kenek
Sawisé bal bisa ditamplek banjur lumayu menyang hong kang wis dicawisake olèh lumayu menyang hong kang cedhak olèh lumayu menyang hong kang adoh
Cara itungan nilaine ya iku saka akèhé anggota tim kang bisa mbalik menyang Home/omah asal tanpa kena bal Tata cara
Mèh padha karo bisbol utawa sofbol]] dolanan kasti dumadi saka rong golongan
Golongan kang siji namplèk terus lumayu ngubengi lapangan lan bisa terus lumebu "omah" (kaya "homerun")
Golongan sijiné njaga lan nyegat playuné golongan mungsuhé
Bédané karo "baseball" ya iku yèn ing "baseball" mungsuhé mung dicegat terus ditèmpèli bal, nanging sajeroning kasti juru main jaga olèh mbalang (ngempuk) mungsuhé saka kadohan
Yèn ana juru main kang namplèk banjur lumayu utawa juru main liya kang lumayu saka hong siji menyang hong liyané kena empuk, klompoké banjur ganti golongan jaga, lan golongan kang jaga ganti lumebu omah lan namplèk bal mbaka siji
Saben juru main kang bisa lumebu omah olèh biji siji, mangkono saterusé kang olèh biji paling akèh ing pungkasan dolanan menang.
Asia Wétan Asia Wétan iku sub-wewengkon Asia.Jembaré watara 6.640.000 km², utawa 15 persèn saka bawana mau
Nagara-nagara sing dumunung ing Asia Wétan: Nagara-nagara ing ngisor iki uga kadhangkala dianggep péranganing Asia Wétan gumantung marang cara deleng pulitik: Luwih saka 1.500 yuta jiwa, utawa watara 40 persèn sing ndunungi Asia lan saprapat sing ndunungi donya manggon ing Asia Wétan
Wewengkon iki minangka salah siji wewengkon paling padhet ing donya
Kapadhetan sing ndunungi Asia Wétan, 230 per km², padha karo kaping limané rata-rata donya
Sajarah Asia Wétan, lan uga sawatara péranganing Asia Kidul Wétan, akèh kadayan déningCina
Umpamané, kabèh nagara-nagara Asia Wétan migunakaké aksara Cina ing sawatara wektu sajeroning sajarahé
Laladan Cina, Jepang, lan Koréa duwé sistem tulisan sing gegandhèngan, lan bebarengan karan CJK utawa CJKV kajaba Vietnam.
Patrick Leahy Patrick Joseph Leahy (lair 31 Maret, 1940) iku sénator senior Amérikah Sarékat saka Vermont
Leahy asal saka Parté Dhémokrat, lan wektu iki dadi Ketua Komité Pengadilan Senat
Leahy lair ing Montpelier, Vermont, anak saka Alba lan Howard Francis Leahy
Bapaké wong Amérika-Irlandia lan ibuné Amérika-Italia
Sajarah asal kulawargané ya iku saka migran Irlandia ing Montreal, Quebec and his wife's family is from Quebec
Leahy duwé sedulur lanang ya iku John, lansedulur wadon, Mary
Nèker Nèker ya iku bal cilik kang digawè saka kaca bening kanthi motif ing njeroné
Ana uga kang werna putih susu utawa biru
Ukuranq racakq 16 mm lan uga ana kang luwih gedhq manèh ya iku 25 mm
Ing sawatara papan uga diarani "dhir, bling, setin" lan "pokbling"
Nèkeran iku dolanan sing lumrah tinemu ing donya
Dolanan iki migunakaké nèker sing wujudé bunder
Manut cathetan sajarah, nèker wis ana jaman Mesir kuna lan mau ing cathetan bangsa Romawi.
Ijrah Tembung Ijrah utawa Éjrah (Arab: ) iku tegesé 'pindhah'
Ijrah minangka sawijining cara kang dilakoni wong-wong jaman mbiyèn, mligi para nabi, kanggo uwal saka kaanan batil kebak dosa
Ijrah ing jaman Mukamad kalakokaké nalika pindhah saka Mekah tumuju Madinah, undakara taun 662
Ing mangsa iku uga diwiwiti pananggalan ijriyah kang dadi paugerané muslim.
Bléncong Bléncong iku sebutan ing pedhalangan kang ngrujuk marang piranti kanggo pepadhang
Wujudé kaya lampu téplok lang lumrahé diéntha-éntha kaya manuk Jatayu
Ana uga sing wujudé kaya cèlèngan kanthi swiwi
Bléncong digawé saka kayu utawa perunggu kanthi sumbu ing tengahé
Dian iki ngadhep kelir lan wewayangan dumadi saka cahyané
Ing jaman saiki, bléncong isih digunakaké kaya déné kagunané kang sakawit
Lampu iku saiki diganti déning petromax utawa lampu listrik
Ana kalané dhalang uga migunakaĸé lampu halogén
Ing jaman saiki, bléncong isih digunakaké kaya déné kagunané kang sakawit.Bléncong tetep bisa lestari ing bebrayan Jawa yèm pagelaran wayang kulit tansah disenengi bebrayan Jawa.
Angkah Pambangunan Milénium Angkah Pambangunan Milenium ("Millennium Development Goals") iku wolung angkah utawa gegayuhan kang wis disetujoni kanggo digayuh sajeroning taun 2015 déning kabèh anggota PBB kang cacahé 191 nagara
Déklarasi Milenium PBB kang ditapakasmani ing sasi September 2005 nyetujoni supaya kabèh nagara: * Target kanggo taun 2015: Ngurangi setengah saka kang ndunungi donya kang pametuné kurang saka 1 dolar AS sadina lan ngalami keluwèn
* Target kanggo taun 2015: Mesthèkaké yèn kabèh anak lanang lan wadon ngéntukaké lan ngrampungaké tarap pendhidhikan dhasar
* Target 2005 lan 2015: Ngurangi diskriminasi jender sajeroning pendhidhikan dhasar lan menengah mligi kanggo taun 2005 lan kabèh tataran ing taun 2015
* Target kanggo taun 2015: Ngurangi rong protelon tingkat kepatèn bocah umur sangisoré limang taun * Target kanggo 2015: Ngurangi rong protelon rasio kepatèn ibu sajeroning prosès nglairaké * Target kanggo taun 2015: Ngendhegaké lan miwiti pancegahan panyebaran HIV/AIDS, malaria lan lelara abot liyané
* Target: ** Ngintegrasèkaké prinsip-prinsip pembangunan kang lumintu sajeroning kawicaksanan saben nagara lan program sarta ngurangi ilangé sumber daya lingkungan ** Ing taun 2015 diangkah bisa ngurangi setengah saka cacahing wong kang ora duwé aksès banyu ngombé kang séhat ** Ing taun 2020 diangkah bisa nggayuh pengembangan kang signifikan sajeroning kauripan kanggo sethithiké 100 juta manungsa kang manggon ing tlatah kumuh * Target: **
ing tlatah kumuh * Target: ** Ngembangaké dedagangan kabuka lan sistem kauangan kang dhedhasar aturan, bisa dinuga lan ora ana diskriminasi
Klebu komitmen marang pamaréntahan kang apik, pembangungan lan pangurangan tingkat kemiskinan kanthi nasional lan internasional
** Mbiyantu kabutuhan-kabutuhan mirunggan nagara-nagara kurang tumuwuh, lan kabutuhan mirunggan saka nagara-nagara kapencil lan kapuloan-kapuloan cilik
Iki kalebu pambebasan-tarif lan -kuota kanggo éksporé; ngundhakaké pambebasan utang kanggo nagara mlarat kang utangé gedhé; pambatalan utang bilateral resmi; lan nambah bantuan pembangunan resmi kanggo nagara kang duwé komitmen kanggo ngurangi kamiskinan
** Sacara komprehensif ngupayakaké pasetujon ngenani masalah utang nagara-nagara tumuwuh
** Ngadhepi kanthi komprehensif karo nagara tumuwuh kanthi masalah utang liwat tetimbangan nasional lan internasional supaya utang luwih bisa ditanggung ing sajeroning wektu kang dawa
** Ngembangaké usaha produktif kang pantes dilakoni déning kaum nom-noman ** Kerja sama karo pihak pabrik obat supaya nyedhiakaké aksès obat wigati kang murah ing nagara tumuwuh ** Kerjasama karo pihak swasta, yasa panyerapan kauntungan saka teknologi-teknologi anyar, mligi tèknologi informasi lan komunikasi.
Karang Anyar, Kalibening, Banjarnegara Karang Anyar, iku salah siji désa / Kalurahan ing Kacamatan Kalibening, Kabupatèn Banjarnegara, Provinsi Jawa Tengah, Indonésia
Karanganyar Kalibening kapérang dadi 2 dhusun, yaiku dhusun Seger lan Dusun Karangtengah.
Surat At Takaatsur Surah At-Takasur (basa Arab:) iku surat angka 102 sajeroning al-Qur'an